Menstruacia
Dobry vecer priatelka mala dva mesiace kramy a na treti mesiac nemala je tam sanca ze je tehotna ?
Dobrý deň,
Ďakujeme za vašu otázku. Meškajúca menštruácia môže mať niekoľko príčin. Môže byť prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia. Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
V prípade podozrenia na prebiehajúce tehotenstvo sa odporúča urobiť domáci tehotenský test. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Ďalšou možnosťou je navštíviť gynekológa, ktorý spraví potrebné vyšetrenia a s určitosťou tehotenstvo potvrdí/vylúči či určí príčinu meškajúcej menštruácie.
Prajem pekný zvyšok dňa.
S pozdravom
Mgr. Tamara Jakúbeková